Eelnõu

NARVA LINNAVOLIKOGU

O T S U S

Narva                                                                                             __ . __ . 2007  nr  _____
Projekti “Narva Laste Loomemaja rekonstrueerimine ja varustamine“ sildfinantseerimise lubamine ja omafinantseeringu kinnitamine

Otsus võetakse vastu Kohaliku omavalitsuse korralduse seaduse § 22 lõike 1 punkti 8 alusel.

1. ASJAOLUD JA MENETLUSE KÄIK

Narva  Laste Loomemaja töötab välja projekti “Narva Laste Loomemaja rekonstrueerimine ja varustamine“ selle järgnevaks esitamiseks  struktuurifondi määr 4.3. 

Projekt näeb ette aula ehitamise ja kaasaegse sisustuse paigaldamise, töökodade kapitaalremondi  ja abiruumide väljaehitamise tehnilise loomingu ringide jaoks, tantsuklassi rekonstrueerimine, tingimuste loomise teatriringi jaoks ja võimaluste loomise  uute suundade avamiseks. Plaanis on ka uue sisseseade hankimine. Käesoleval ajal on B korpus mitterahuldavas seisundis, kuna mainitud hoone on ehitatud 1965.aastal ning kapitaalremonti seal ei ole teostatud. 1998.aastal teostati korpuses valikulist kosmeetilist remonti, 2005. aastal – võimla kosmeetilist remonti akende väljavahetamisega ja riiehoiuruumide remondiga.

Pärast ülalmainitud tööde teostamist muutub Narva Laste Loomemaja atraktiivsemaks. Luuakse tingimused , mis vastavad tervisekaitsenõuetele ja on kasulikud laste tervisele, tekivad võimalused massiürituste korraldamiseks ja noorsooprogrammide elluviimiseks, luuakse võimalused uute noorte jaoks köitvate ringide avamiseks. Kaasaegsed tingimused oma vaba aja sisustamiseks meelitavad suurema hulga noori huvitegevuse orbiiti

Projekti üldsumma moodustab 21 000 000  kr. Fondist taotleb Narva Laste Loomemaja  19 950 000 krooni, seega Narva linna omafinantseeringuks jääb 1 050 000 kr (5%). Omafinantseeringut on vaja 2008. aastal 1 050 000 krooni.. Projekt kestab jaanuarist 2008 – veebruarini 2010. Projekti hakkab ellu viima Narva Laste Loomemaja.

Programmi kohaselt peab Narva Laste Loomemaja algul ise katma projekti kulud , sest toetus laekub 1,5 kuu jooksul pärast projekti aruannete aktsepteerimist programmi poolt. Selleks, et Narva Laste Loomemaja saaks projekti kulude eest õigeaegselt tasuda, on üheks võimaluseks võtta pangast sildfinantseerimise laen. Sildfinantseerimist on vaja          2008. aastal 450 000 krooni ja 2009. aastal 19 500 000 kr ulatuses.

Sildfinantseerimine tähendab väljamakseid linnaeelarvest toetust sisaldava projekti kulude katteks toetusest saadavate vahendite ulatuses enne toetuse laekumist. Toetuse vahendite laekumisel linnaeelarve vahendid taastatakse. Sildfinantseerimine on sisuliselt toetuse krediteerimine ning selleks on võimalik kasutada panga sildfinantseerimise laenu.

2. ÕIGUSLIKUD JÄRELDUSED

Projektide omafinantseeringu kinnitamine ja sildfinantseerimiseks loa andmine on võimalik Narva Linnavolikogu otsusega, sest see ei ole seadusega antud kellegi teise kinnitada. Sellega seoses on Narva Linnavolikogul õigus vastavalt Kohaliku omavalitsuse korralduse seaduse § 22 lõike 1 punktile 8 antud otsust vastu võtta.

3. OTSUS

3.1 Kinnitada projekti “Narva Laste Loomemaja rekonstrueerimine ja varustamine“ omafinantseeringuks   1 050 000 kr         

3.2 Projekti positiivse rahastamisotsuse korral Narva Linnavalitsusel näha omafinantseering ette 2008. aasta eelarve eelnõus 1 050 000 kr.

3.3 Lubada Narva Linnavalitsusel võtta sildfinantseerimise pangalaen 2008. aastal           450 000 krooni ulatuses ja 2009. aastal 19 500 000 kr.

4. VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5. OTSUSE JÕUSTUMINE

Otsus jõustub seadusega sätestatud korras.

